**Ministru kabineta noteikumu projekta**

**„Valsts pārvaldes pakalpojumu portāla noteikumi”   
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Valsts pārvaldes pakalpojumu portāla noteikumi” (turpmāk - noteikumu projekts) izstrādāts atbilstoši Valsts pārvaldes iekārtas likuma 100.panta ceturtā daļā un Brīvas pakalpojumu sniegšanas likuma 19.panta otrā daļā noteiktajiem deleģējumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2009.gada 28.maija rīkojumu Nr.342 tika apstiprināta koncepcija „Vienas pieturas aģentūras principa ieviešana atbilstoši Eiropas Parlamenta un Padomes 2006.gada 12.decembra Direktīvā 2006/123/EK par pakalpojumiem iekšējā tirgū noteiktajām prasībām”, kas bija pirmais būtiskais attīstības plānošanas dokuments, kas attiecīgās direktīvas pārņemšanas rezultātā paredzēja oficiālajā valsts pārvaldes pakalpojumu portālā [www.latvija.lv](http://www.latvija.lv) (turpmāk – portāls www.latvija.lv) ievietot informāciju par noteiktiem pakalpojumiem, lai tie būtu pieejami Eiropas Savienības dalībvalsts iedzīvotājiem, kā arī vienas pieturas aģentūras principa elektroniskai ieviešanai valsts pārvaldē. Šīs koncepcijas rezultātā vienuviet portālā [www.latvija.lv](http://www.latvija.lv) tika ievietota informācija par konkrētiem valsts pārvaldes iestāžu sniegtajiem pakalpojumiem un nepieciešamajām formalitātēm saistībā ar Eiropas Parlamenta un Padomes 2006.gada 12.decembra Direktīvas 2006/123/EK par pakalpojumiem iekšējā tirgū darbības jomu. Portāla [www.latvija.lv](http://www.latvija.lv) darbība šobrīd juridiski ir nostiprināta ar Brīvas pakalpojumu sniegšanas likuma 17.pantu, kas nosaka, ka portālā [www.latvija.lv](http://www.latvija.lv) ir pieejama informācija par atbildīgajām iestādēm un to kompetenci, kā arī par darbībām, kas veicamas, lai saņemtu attiecīgās atbildīgās iestādes atļauju. Vienlaikus jāvērš uzmanība, ka Brīvas pakalpojumu sniegšanas likums ir pieņemts saskaņā ar Eiropas Parlamenta un Padomes 2006.gada 12.decembra direktīvu Nr.2006/123/EK par pakalpojumiem iekšējā tirgū, tāpēc likums attiecas uz pārāk šauru publisko pakalpojumu jomu, un likumā ir noteikti vairāki izņēmumi, kā, piemēram, likumu nepiemēro valsts sociālās apdrošināšanas jomā, transporta pakalpojumiem, veselības aprūpes pakalpojumiem un citiem izņēmumiem. Neskatoties uz to, ka portāla [www.latvija.lv](http://www.latvija.lv) tiesiskais statuss ir noteikts, portāls ir attiecināms tikai uz konkrētu publisko pakalpojumu informācijas pieejamību vai to elektronisko procesu nodrošināšanu. Brīvas pakalpojumu sniegšanas likuma 20.pants nosaka, ka portālā www.latvija.lv iekļautā informācija ir ticama un informācijas izmantotājs uz to var paļauties.  Līdz šim brīdim valsts pārvalde lielu ieguldījumu e-pārvaldes attīstībā ir veikusi saistībā ar vienotā valsts un pašvaldību pakalpojumu portāla [www.latvija.lv](http://www.latvija.lv) pilnveidi un attīstību. Portālā šobrīd ir pieejama informācija par lielāko daļu no valsts pārvaldes pakalpojumiem un nodrošināta dažādu e-pakalpojumu saņemšana, kā arī sniegta informācija par dažādām dzīves situācijām pēc iespējas vienkāršākā valodā. Kā viens no galvenajiem portāla [www.latvija.lv](http://www.latvija.lv) elementiem ir Valsts pārvaldes pakalpojumu katalogs, kas nodrošina strukturizētā veidā informācijas atspoguļojumu par valsts pārvaldes pakalpojumiem. Valsts pārvaldes pakalpojumu kataloga tiesiskais statuss ir noteikts ar Ministru kabineta noteikumiem „Vienotā pakalpojumu portāla informācijas apmaiņas kārtība”, taču arī šie noteikumi ir izdoti uz Brīvas pakalpojumu sniegšanas likuma pamata, kas nozīmē, ka arī Valsts pārvaldes pakalpojumu katalogs darbojas ierobežotā un noteiktā apjomā.  Vienlaikus jāmin, ka arī Ministru kabineta 2007.gada 6.marta noteikumu Nr. 171 „Kārtība, kādā iestādes ievieto informāciju internetā” 11.3. punkts nosaka, ka iestādes mājaslapā (tīmekļa vietnē) ir jāizveido sadaļa „Pakalpojumi”, kurā jāiekļauj iestādes sniegto pakalpojumu saraksts, kā arī saite uz attiecīgo pakalpojumu portālā [www.latvija.lv](http://www.latvija.lv).  Valstī trūkst vienuviet pieejamas pilnīgas un ticamas informācijas par visiem valsts un pašvaldību sniegtajiem pakalpojumiem. Valsts institūciju mājas lapas neatspoguļo visus sniegtos pakalpojumus, savukārt pašvaldību mājas lapas tiek veidotas atbilstoši pašvaldības prioritātēm, kā arī pēc satura viena un tā paša pakalpojuma nosaukumi pašvaldībās ir dažādi. Klientam, kuram nepieciešams viens un tas pats pakalpojums vairākās pašvaldībās, ir jāveic atkārtota detalizēta iepazīšanās ar konkrētās pašvaldības sniegtajiem pakalpojumiem un to saturu katrā pašvaldībā. Tāpat klientam ir praktiski neiespējami identificēt saistītos pakalpojumus, kurus, iespējams, sniedz cita iestāde.  Šobrīd portālā [www.latvija.lv](http://www.latvija.lv) ir apkopota informācija par 2456 valsts pārvaldes pakalpojumiem un pieejami 124 e-pakalpojumi. Portāla [www.latvija.lv](http://www.latvija.lv) unikālo lietotāju skaits kopš portāla darbošanās brīža sasniedz jau 680 000. Savukārt 2016.gadā (līdz 2016.gada 31.oktobrim) portālu ir apmeklējuši 110 000 unikālie lietotāji (pieslēgušies pirmo reizi 2016.gadā). Vidējais portāla [www.latvija.lv](http://www.latvija.lv) lietotāju apmeklējums dienā ir 12 292, savukārt laika periodā no 2016.gada 1.janvāra līdz 16.novembrim portāls ir apmeklēts 3 382 880 reizes.  Portāla [www.latvija.lv](http://www.latvija.lv) darbības nodrošināšana valsts pārvaldē sniedz aizvien nozīmīgāku pienesumu e-pārvaldes attīstībā un sabiedrības izglītošanā un informēšanā par valsts pārvaldi un tās sniegtajiem pakalpojumiem – portāls [www.latvija.lv](http://www.latvija.lv) nodrošina:   1. centralizētu e-pakalpojumu infrastruktūras risinājumu valsts pārvaldes iestāžu e-pakalpojumu izveidei un nodrošināšanai, tai skaitā, informācijas un komunikācijas tehnoloģijas koplietošanas komponenšu izveidošana un izmantošana (piemēram, risinājumu izveide vienkāršotai pakalpojumu elektronizācijai; iedzīvotāja vienotais profils, oficiālā elektroniskā adrese, u.c.); 2. vienas pieturas aģentūras principa ieviešanu elektroniskā vidē; 3. atbalstu Valsts un pašvaldību vienotā klientu apkalpošanas centru tīkla izveidē un attīstībā, kas nodrošina iespēju Valsts un pašvaldību vienoto klientu apkalpošanas centru darbiniekiem ērtu orientēšanos valsts tiešās pārvaldes iestāžu izveidotajā minimālajā pakalpojumu grozā, līdz ar to ir iespējams skaidri izklāstīt klientam nepieciešamo rīcību valsts pārvaldes pakalpojuma saņemšanai, konsultēt par pakalpojumu pieprasīšanu un saņemšanu, skaidri izklāstīt klientam "ceļa karti", ja klienta pieprasītais pakalpojums neietilpst sniegto pakalpojumu grozā, risināt nestandarta situācijas klientu apkalpošanā un veidot pozitīvu sarunas struktūru ar klientu; 4. portālā [www.latvija.lv](http://www.latvija.lv/) ir izvietoti dzīves notikumu apraksti, kas vienkāršā veidā iedzīvotājam paskaidro, kā izmantot valsts pārvaldes pakalpojumus.   Vienlaikus jāņem vērā, ka ārzemniekiem un Latvijas valsts piederīgajiem, kuri nepārvalda latviešu valodu, ir ierobežotas iespējas ērti izmantot valsts pārvaldes sniegtos e-pakalpojumus sev saprotamā valodā. Šobrīd, lai izmantotu e-pakalpojumus, persona, kura pietiekamā līmenī nepārvalda latviešu valodu, var izmantot izstrādāto valsts pārvaldes mašīntulkošanas servisu www.hugo.lv, kas nodrošina iespēju tulkot tekstus, dokumentus un arī interneta lapas. Mašīntulkošanas serviss ir integrēts arī portālā www.latvija.lv publicētajā valsts pārvaldes pakalpojumu katalogā, nodrošinot ērtu informācijas tulkošanu par pieejamajiem valsts pārvaldes pakalpojumiem. Fizisko personu reģistra attīstības ietvaros personas kods tiks piešķirts arī ārzemniekiem, kuriem ir dažāda veida tiesiskas attiecības ar valsti, tādejādi nodrošinot šīm personām iespēju izmantot publiskās pārvaldes e-pakalpojumus. Līdz ar šīm izmaiņām ir paredzams to e-pakalpojumu lietotāju pieaugums, kuriem e-pakalpojuma pilnīgai izmantošanai ir nepieciešama informācijas tulkošana no latviešu uz citām valodām, tādejādi izvirzot nepieciešamību turpināt mašīntulkošanas servisa integrāciju e-pakalpojumu sniegšanas platformā.  Sākot ar 2018.gada 1.jūniju portāls [www.latvija.lv](http://www.latvija.lv) radīs iedzīvotājiem un komersantiem, kā arī valsts pārvaldes iestādēm drošas elektroniskas saziņas piegādes iespējas, ieviešot oficiālas elektroniskās adreses risinājumu. Līdz ar to būtiski palielināsies gan to iedzīvotāju skaits, kuri izveidos e-adreses kontu portāla [www.latvija.lv](http://www.latvija.lv) vidē, gan to publiskās pārvaldes institūciju skaits, kuras komunicēs ar šiem iedzīvotājiem elektroniski, ietaupot gan iestāžu izdevumus (dokumentu drukāšanas un nosūtīšanas pa pastu izmaksas), gan iedzīvotāju laiku un izmaksas (pirmkārt, bet ne tikai – transporta un zaudēta darba laika), kas saistītas ar administratīvajām procedūrām (administratīvais slogs).  Ņemot vērā iepriekš minētos argumentus, Valsts pārvaldes iekārtas likumā tika veikti grozījumi, kur noteikta portāla [www.latvija.lv](http://www.latvija.lv) plašāka lietošana, attiecinot to uz visiem valsts pārvaldes pakalpojumiem, kā arī uzliekot pienākumu valsts pārvaldes iestādēm aprakstīt un publicēt portālā [www.latvija.lv](http://www.latvija.lv) visus savus sniegtos valsts pārvaldes pakalpojumus.  Noteikumu projekts nosaka portāla [www.latvija.lv](http://www.latvija.lv) darbību un pieejamo saturu, portāla pārzini, viņa pienākumus un tiesības, kā arī valsts pārvaldes iestādes un portāla lietotāju pienākumus un atbildību. Vienlaikus noteikumu projekts nosaka arī informācijas apmaiņas kārtību starp portāla pārzini un valsts pārvaldes iestādi un portāla lietotāju, kā arī nosaka portāla izmantošanas un pārvaldības kārtību.  Portālā [www.latvija.lv](http://www.latvija.lv) ir pieejama informācija par valsts pārvaldes pakalpojumiem, dzīves notikumiem, kā arī informācija par valsts pārvaldes iestādēm un to kompetenci, kā arī par darbībām, kas veicamas, lai veiktu attiecīgu saimniecisko darbību atbilstoši Brīvas pakalpojumu sniegšanas likumam. Vienlaikus portālā [www.latvija.lv](http://www.latvija.lv) nodrošina piekļuvi e-pakalpojumiem, oficiālajai elektroniskai adresei un portāla lietotāja darba vietai.  Noteikumu projekts paredz, ka portālā ir pieejamas vismaz divas sadaļas – informācija iedzīvotājiem un komersantiem. Komersantu sadaļā iekļauto informācijas struktūru un informācijas ievietošanu koordinē Ekonomikas ministrija sadarbībā ar nozares ministrijām.  Tāpat noteikumu projekts paredz arī vairāku iesaistīto pušu atbildību - Vides aizsardzības un reģionālās attīstības ministrijai (turpmāk – ministrija) ir noteikta atbildība par portāla [www.latvija.lv](http://www.latvija.lv) stratēģiju, portāla attīstības prioritātēm, kā arī pienākums nodrošināt valsts pārvaldes iestāžu koordinēšanu (uzrauga valsts pārvaldes pakalpojumu aprakstīšanas kvalitāti), lai nodrošinātu portāla satura veidošanu. Portāla pārzinis ir Valsts reģionālās attīstības aģentūra, un tai kā portāla pārzinim ir pienākums nodrošināt portāla tehnisko uzturēšanu un administrēšanu, portāla darbības publicitātes un informēšanas pasākumus. Lai nodrošinātu kvalitatīvas informācijas publicēšanu, kā arī atbilstoša e-pakalpojuma pieejamību portālā [www.latvija.lv](http://www.latvija.lv), portāla pārzinim ir noteiktas vairākas tiesības. Viens no svarīgākajiem valsts pārvaldes iestādes pienākumiem ir veikt kvalitatīvu valsts pārvaldes pakalpojumu aprakstīšanu, lai nodrošinātu, ka portāla lietotājs var paļauties uz portālā publicēto informāciju.  Lai nodrošinātu portāla lietotāju atbalstu, noteikumu projektā ir noteikta kārtība, kādā tiek sniegtas atbildes uz portāla lietotāja uzdotajiem jautājumiem vai informācijas pieprasījumiem, kā arī kā notiek sadarbība starp portāla pārzini un valsts pārvaldes iestādi, un Latvijas investīciju un attīstības aģentūru.  Lai nodrošinātu portāla atbilstību iedzīvotāju vajadzībām un vēlmēm, portālā tiek izmantota arī apmeklējumu analīze, izmantojot trešo pušu risinājumus, piemēram *Google Analytics* un pēc nepieciešamības – *HotJar* lietotāju aptaujas rīku.  Ņemot vērā, ka, ieviešot Oficiālo elektronisko adresi, portāls un portāla lietotāja darba vieta kalpos kā galvenais personas saziņas punkts ar valsts iestādēm, paredzēts paplašināt portāla Latvija.lv profila izmantošanu, paredzot iespējas personas profilā norādīto informāciju izmantot arī citām iestādēm, tādējādi nodrošinot efektīvu „informē vienreiz” principa ieviešanu publisko pakalpojumu sniegšanā un nodrošinot, ka persona savu būtisko saziņas kontaktinformāciju un pakalpojumu sniegšanai nepieciešamo papildinformāciju (piem. telefona numuru, e-pastu) var norādīt vienuviet, un attiecīgi iestādes to var izmantot pakalpojumu sniegšanas procesā, ievērojot portāla noteikumus, t.sk. proaktīvi sazinoties ar personu. |
| 3. | Projekta izstrādē iesaistītās institūcijas | Saskaņā ar ministrijas 2016.gada 1.jūnija rīkojumu Nr.173 tika izveidota starpinstitucionāla darba grupa noteikumu projekta izstrādei. Darba grupā piedalījās ministrijas, Latvijas tirdzniecības un rūpniecības kameras, Rīgas domes, Pilsonības un migrācijas lietu pārvaldes, Valsts reģionālās attīstības aģentūras, Latvijas ģeotelpiskās informācijas aģentūras, Veselības ministrijas, Latvijas darba devēju konfederācijas, Latvijas Pašvaldības savienības, Ekonomikas ministrijas, Uzņēmumu reģistra, Valsts ieņēmumu dienesta, Nodarbinātības valsts aģentūras, Valsts zemes dienesta, Latvijas Informācijas un komunikācijas tehnoloģijas asociācijas, Valsts kancelejas, Liepājas domes un Labklājības ministrijas pārstāvi. |
| 4. | Cita informācija | Valsts pārvaldes iekārtas likums uzdod izstrādāt četrus savstarpēji tematiski saistītus Ministru kabineta noteikumu projektus:  1) 97.pants nosaka izstrādāt valsts pārvaldes pakalpojumu uzskaites, kvalitātes kontroles un sniegšanas kārtību;  2) 98.pants – noteikt valsts pārvaldes vienoto klientu apkalpošanas centru veidus, sniegto pakalpojumu apjomu un pakalpojumu sniegšanas kārtību;  3) 99.pants – noteikt kārtību, kādā tiek veikta valsts pārvaldes pakalpojumu elektronizācija un nodrošināta e-pakalpojumu pieejamība;  4) 100.pants – noteikt valsts pārvaldes pakalpojumu portāla pārzini, viņa pienākumus un atbildību, iestādes pienākumus un atbildību, valsts pārvaldes pakalpojumu portāla izmantošanas un pārvaldības kārtību, kā arī pakalpojumu kataloga vešanas kārtību un tajā ietveramo informāciju. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātpersonas (fiziskās personas un privāto tiesību juridiskās personas), kā arī visas valsts pārvaldes iestādes (valsts un pašvaldības institūcijas). |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs būtiski samazinās privātpersonām, jo vienuviet tiks nodrošināta informācija par valsts pārvaldes pakalpojumiem un iespēja pieteikt un saņemt e-pakalpojumus. Vienlaikus tiks izveidota droša, ātra, ērta un uzticama elektroniskā saziņa starp valsts pārvaldes iestādēm un privātpersonām, kā rezultātā iestādēm un privātpersonām tiek samazinātas izmaksas atbilstības prasību izpildei – tiek nodrošināta saziņa elektroniskā vidē, tādējādi samazinās personas iesaistīšanās papīra dokumentu sagatavošanā un nosūtīšanā.  Tāpat valsts pārvaldes iestādēm būs pieejama personas profilā norādītā primāri izmantojamā kontaktinformācija, kas novērsīs dublējošu informācijas pieprasīšanu no iedzīvotāja un sniegs iespēju iestādēm to izmantot proaktīvai komunikācijai ar personu. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017 gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  | -67 580 | -63 100 | -63 100 |
| 2.1. valsts pamatbudžets |  |  | -67 580 | -63 100 | -63 100 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  | -67 580 | -63 100 | -63 100 |
| 3.1. valsts pamatbudžets |  |  | -67 580 | -63 100 | -63 100 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Valsts pārvaldes iekārtas likuma pārejas noteikumiem līdz 2018.gada 1.februārim tiešās valsts pārvaldes iestāžu un līdz 2018.gada 1.jūlijam atvasināto publisko personu sniegto pakalpojumu aprakstiem ir jābūt pieejamiem valsts un pašvaldību vienotajā pakalpojumu portālā www.latvija.lv un publisko pakalpojumu katalogā.  Lai izpildītu Valsts pārvaldes iekārtas likuma prasības, ir jānodrošina vienotā valsts un pašvaldību pakalpojumu portālā www.latvija.lv. un publisko pakalpojumu kataloga attīstība un pastāvīgas aktualitātes funkcijas nodrošināšana, kas ietver liela apjoma satura izstrādes koordināciju, aktualizāciju un metodiskā atbalsta sniegšanu 119 pašvaldībām, pārējām atvasinātām publiskajām personām un ~100 tiešās valsts pārvaldes institūcijām. Tādējādi pilnvērtīgi nodrošinot elektroniskajā vidē “vienas pieturas aģentūras” principa ieviešanu, nodrošināt iedzīvotāju un uzņēmēju vajadzībām atbilstošu pakalpojumu izveidi un sniegšanu, t.sk. samazinot administratīvo slogu, uzlabojot pakalpojumu pieejamību, veicinātu valsts pārvaldes efektivitāti un caurskatāmību.  Lai nodrošinātu Valsts pārvaldes iekārtas likuma prasības, Ministrijai no valsts budžeta 2018.gadā 33 790 EUR un turpmāk ik gadu nepieciešams 31 550 EUR, t.sk.:   1. Finansējums paredzēts 1 amata vietu atlīdzības izdevumiem ( amatu saime un līmenis 36 III, 12.mēnešalgu grupa) 26 580 EUR:    1. t.sk mēnešalgai 19 764 EUR = 1 647 EUR/ mēn.\* 1 cilv.\* 12 mēn,    2. piemaksas 10% no algas 1 980 euro = 165 EUR/mēn\*1 cilv.\*12 mēn;    3. prēmijas, naudas balvas 10% no algas 1 980 EUR = 165 EUR/mēn \*1 cilv.\*12 mēn;    4. soc garantijas 5% no algas 984,00 EUR = 82 EUR/mēn\* 1 cilv.\* 12 mēn;    5. darba devēja soc nodoklis 4 662,33 EUR = 388,53 EUR/mēn\*1 cilv.\*12 mēn (23,59 % no atalgojuma un soc garantijām); 2. Darba vietu uzturēšanas izmaksas 1 ekspertam: gadam ir 4 970 EUR , t.sk.:    1. sakaru pakalpojumi 305 EUR,    2. komunālie maksājumi 292 EUR,    3. administratīvie izdevumi 323,50 EUR,    4. remontdarbi un iestāžu uzturēšanas pakalpojumi 1 786,5 EUR,    5. informācijas tehnoloģijas pakalpojumi 246,50 EUR,    6. īre, noma un obligātie maksājumi par nekustamo īpašumu 475,50 EUR,    7. citi pakalpojumi 9470 EUR,    8. biroja preces un inventārs 635 EUR,    9. kurināmais un enerģētiskie materiāli 186,50 EUR,    10. kārtēja remonta un uzturēšanas materiāli 249,50 EUR); 3. Darba vietu iekārtošanai 1 ekspertam 2 240 EUR (datorkomplekts (dators,monitors, programmatūra), darba vietas mēbeļu komplekts), t.sk.:    1. kapitālie (datorkomplekts 1 200 EUR), darba galds 285 EUR) \*(1 200 + 285) = 1 485 EUR un inventārs (EKK 2000)    2. darba krēsls 92,50EUR,    3. apmeklētāju krēsls 30 EUR,    4. monitors 92,50 EUR,    5. printeris 42,5- EUR,    6. galda telefons 35 EUR,    7. dokumentu skapis 170 EUR   Ekonomikas ministrijai ir noteiktas jaunas, papildus funkcijas, kas paredz nodrošināt portāla [www.latvija.lv](http://www.latvija.lv) komersanta sadaļas pārvaldību, un atbalsta un koordinatora funkcijas sadarbībā ar citām valsts pārvaldes iestādēm jautājumos ar uzņēmējdarbību saistīto informācijas publicēšanu portālā www.latvija.lv, kā rezultātā Ekonomikas ministrijai ir nepieciešama viena amata vieta. No valsts budžeta nepieciešamie līdzekļi Ekonomikas ministrijai nepieciešami 2018.gadā 33 790 EUR un turpmāk ik gadu nepieciešams 31 550 EUR, t.sk.:)   1. Finansējums paredzēts 1 amata vietu atlīdzības izdevumiem ( amatu saime un līmenis 36 III, 12.mēnešalgu grupa) 26 580 EUR:    1. t.sk mēnešalgai 19 764 EUR = 1 647 EUR/ mēn.\* 1 cilv.\* 12 mēn,    2. piemaksas 10% no algas 1 980 euro = 165 EUR/mēn\*1 cilv.\*12 mēn;    3. prēmijas, naudas balvas 10% no algas 1 980 EUR = 165 EUR/mēn \*1 cilv.\*12 mēn;    4. soc garantijas 5% no algas 984,00 EUR = 82 EUR/mēn\* 1 cilv.\* 12 mēn;    5. darba devēja soc nodoklis 4 662,33 EUR = 388,53 EUR/mēn\*1 cilv.\*12 mēn (23,59 % no atalgojuma un soc garantijām); 2. Darba vietu uzturēšanas izmaksas 1 ekspertam: gadam ir 4 970 EUR , t.sk.:    1. sakaru pakalpojumi 305 EUR,    2. komunālie maksājumi 292 EUR,    3. administratīvie izdevumi 323,50 EUR,    4. remontdarbi un iestāžu uzturēšanas pakalpojumi 1 786,5 EUR,    5. informācijas tehnoloģijas pakalpojumi 246,50 EUR,    6. īre, noma un obligātie maksājumi par nekustamo īpašumu 475,50 EUR,    7. citi pakalpojumi 9470 EUR,    8. biroja preces un inventārs 635 EUR,    9. kurināmais un enerģētiskie materiāli 186,50 EUR,    10. kārtēja remonta un uzturēšanas materiāli 249,50 EUR); 3. Darba vietu iekārtošanai 1 ekspertam 2 240 EUR (datorkomplekts (dators,monitors, programmatūra), darba vietas mēbeļu komplekts), t.sk.:    1. kapitālie (datorkomplekts 1 200 EUR), darba galds 285 EUR) \*(1 200 + 285) = 1 485 EUR un inventārs (EKK 2000)    2. darba krēsls 92,50EUR,    3. apmeklētāju krēsls 30 EUR,    4. monitors 92,50 EUR,    5. printeris 42,5- EUR,    6. galda telefons 35 EUR,    7. dokumentu skapis 170 EUR | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ar Ministru kabineta 2015.gada 21.oktobra rīkojumu nr.649 (prot. Nr.55 34§) „Par koncepcijas „Valsts informācijas un komunikācijas tehnoloģiju pārvaldības organizatoriskais modelis” īstenošanas gaitu līdz 2015.gada 15.jūnijam” ir noteiktas Valsts informācijas sistēmas savietotāja un portāla www.latvija.lv uzturēšanas izmaksas. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Jāveic attiecīgie grozījumi Brīvas pakalpojumu sniegšanas likumā un jāatzīst par spēkā zaudējušiem uz tā pamata izdotie Ministru kabineta 2010.gada 25.maija noteikumi Nr.480 „Vienotā pakalpojumu portāla informācijas apmaiņas kārtība”. |
| 2. | Atbildīgā institūcija | Vides aizsardzības un reģionālās attīstības ministrija. |
| 3. | Cita informācija | Noteikumu projekts ir saistīts ar šādiem normatīvajiem aktiem par:   1. valsts pārvaldes pakalpojumu uzskaites, sniegšanas un kvalitātes kontroles kārtību; 2. valsts pārvaldes e-pakalpojumiem; 3. valsts un pašvaldību vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti” 30.11.2016. tika publicēts paziņojums par sabiedrības līdzdalības iespējām noteikumu projekta izstrādes procesā, līdz ar to ieinteresētajām personām ir iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē | Noteikumu projekts kopā ar sākotnējās ietekmes novērtējuma ziņojumu (anotāciju) 30.11.2016. ievietots Ministrijas tīmekļa vietnē [www.varam.gov.lv](http://www.varam.gov.lv) sadaļā „Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā veidā. |
| 3. | *Sabiedrības līdzdalības rezultāti* | *(Nav informācijas)* |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Valsts reģionālās attīstības aģentūra, visas valsts pārvaldes iestādes (valsts un pašvaldības iestādes). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Anotācijas V sadaļa – projekts šo jomu neskar.

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

30.11.2016 16:05

2986

I.Gaile

[inese.gaile@varam.gov.lv](mailto:inese.gaile@varam.gov.lv)

67026546